
PRAEFATIO. 


CJuavis  fere  in  praefatione,  quam  juvenis 
dissertationi,  quae  ad  summos  in  medicina  et 
chirurgia  honores  adipiscendos  scribatur  nc- 
cesse  est,  praemittere  solet,  maximas  inveni- 
mus querelas  agitari  de  difficultatibus  in  the- 
mate eligendo,  quae  juvenem  multo  magis  tor- 
queant, quia  experientia,  artis  nostrae  quasi 
fundamento  destitutus,  quid  novi  scribat,  non 
habet,  quod  si  fieri  debeat,  aut  longior  anno- 
rum requiritur  series  aut  egregia  mentis  et 
ingenii  praestantia,  quae  paucis  tantum  a na- 
tura est  tributa.  Igitur  quum  neque  uno  ne- 
que altero  (quid  enim  vera  dicere  pudeat), 
satis  sim  instructus,  imrno  temporis  angustiis 
et  negotiis  plus  quam  multi  alii  occupatus, 


nil  melius  ad  debita  praestanda  facere  posse 
mihi  visus  sum,  quam  si  nonnullas  ex  doctri- 
nis, quas  per  quadriennium  meum  audivi  ad 
experientias  in  praxi  nosocomiali  obvias  ap- 
plicarem, et  quid  sit  veri  et  falsi  in  iis,  pro- 
barem. Multa  enim  saepissime  in  libris  scribi, 
quae  theoretice  tantum  excogitata  per  expe- 
rientiam aut  refelluntur  aut  certe  non  proban- 
tur, quis  est  tironum,  qui  non  statim  intelli- 
gat,  ubi  vix  primum  ad  lectulum  aegrotantium 
accessit.  Sacrum  quasi  est  medici  cujusque 
officium  per  experientiam  probare,  quae  mens 
protulerit,  tali  tantum  modo  ars  nostra  egre- 
gios percipere  potest  fructus.  Tali  consilio 
nec  ullo  alio  me  disserta  tiunculam  liancce 
scripsisse  lector,  si  quis  erit,  benevolus  cogi- 
tet oro  rogoque. 

▼ ulgus  vult  decipi,  jam  antiquissimum  est 
proverbium  neminique  omnium  usitatissimum, 
quam  parochis  et  monachis,  qui  illud  princi- 
pium secuti  in  tenebris  et  imperio  suo  tene- 
bant homines.  Sed  vulgus  etiam  vult  deci- 
pere, quod  praeter  juris  consultos  certe  me- 
dicus omnium  maxime  experitur.  Variis  ex 
causis  in  praxi  sua  ab  hominibus  fallitur  me- 
dicus, nec  raro  fit,  ut  joci  aut  gaudii  adeo 
causa  homines  morbos  aut  fingant  aut  gra- 
viores simulent,  quam  revera  sint.  Tironem 
tunc,  qui  vix  ad  praxin  se  applicuit,  maximo- 
pere  errare  et  quamquam  sine  culpa  ridicu- 
lum fieri,  multa  sunt  exempla,  quum  medici 
quique  experientissimi  (quod  saepius  probavit 
beatus  noster  Ile  imius)  facili  negotio  tales 
detegant  astutias.  Sunt  homines,  qui  tantum 

in  arte  simulandi  sint  versati,  ut  omnis  fere  1 
excedatur  fides.  JVonnulli,  quorum  e numero» i 
praeceptor  noster  dignissimus  Bartels  histo-l 
riam  aliquam  in  clinico  suo  latino  afferre  so-i 
lebat,  per  voluntatem  et  vim  suam  animi  pul-| 
sum  suum  ita  mulare  possunt,  ut  summanu| 
liabeat  frequentiam,  et  Formej  (Versucb  ei- j 
ner  Wiirdigung  des  Pulses)  casus  adeo  af— I 
fert,  in  quibus  mortem  simularunt  homines, .1 
ita  ut  vix  de  ea  dubitari  posset  et  cordis  I 
ipsius  et  arteriarum  pulsatio  desideratur.  In  I 
semiotice  signa  nobis  proponuntur  subjectiva» 
et  objectiva.  Illa  ex  aegri  tantum  ore,  haecce 
per  ceteros  quoque  sensus  nostros  percipi- 
mus. IHa  saepissime  nos  fallunt,  quia  consi- 
lio vel  anxietate  aegrorum  exaggerantur,  aut 
quia  non  semper  homo  mentis  suae  est 
compos. 

Interdum  etiam  iis  caremus,  quia  lingua 
deficit,  aut  alia  est  causa,  quae  eum  impe- 
diat, ne  sententias  suas  prodat.  Certissima 
autem  omnium  sunt  sjmptomata  objectiva,  et 
quae  sx  iis  nobis  redundant,  infallibilia  fere 
sunt,  nisi  sensus  nostri  ipsi  nos  fallunt.  Multo 
praestant  subjectivis,  quae  statim  saepe  vana 
et  inutilia  redduntur,  si  unum  tantum  signum 

objectivum  praesto  est.  Non  dico  sjmptoma 
objectivum,  sed  signum  objectivum,  quod  ne 
inter  se  commisceatur  videndum  est,  quia 
quotidie  fit.  Congratulandum  sane  esset  arti 
nostrae,  si  eo  pervenisset,  ut  omissis  signis 
subjectivis  objectiva  tantum  considerari  adhuc 
opus  esset.  Quanto  major  tunc  erit  certi- 
tudo et  fides  artis  nostrae,  cui  hoc  respectu 
multum  antecedit  chirurgia,  quae  solis  fere 
nititur  signis  objectivis.  Saepissime  fit,  ut 
homines,  si  in  nosocomium  recipiuntur,  magna 
laborare  videantur  spirandi  difficultate  et  op- 
pressione, dolores  conquerantur  maximos  etc., 
et  pulsum  tum  investigantibus  et  organa  pe- 
ctoris et  cetera  hujusmodi  nulla  essentialis 
invenitur  causa,  et  jam  nonnullas  post  horas 
aeger  jam  multo  melius  se  habet,  quem  effe- 
ctum medicinae  praebitae  tribuere  solet,  quam- 
vis non  raro  sit  efficax  et  indifferens,  si  ita 
dicere  licet.  In  nullis  fere  morbis  talis  sj  m- 
ptomatum  exaggregatio  et  simulatio  tam  saepe 
occurrit,  quam  in  morbis  pectoris,  sed  in  nul- 
lis fere  etiam  tam  facile  detegitur,  quam  in 
his,  quia  in  ipsis  propter  magnam  sjmp torna- 
tum objectivorum  copiam  diagnosis  facilitatur. 
Ante  viginti  annos  res  aliter  se  habebat.  Pul- 

sus,  strepitus  mucosus  et  uouuulla  alia  signa 
objectiva  uniea  erant,  quibus  fides  haberi  pot- 
erat, non  ita  respirationis  qualitati,  quam  saepe 
simulabat  aeger.  Sed  copia  horum  signorum 
magnum  cepit  augmentum,  ex  quo  auscultatio 
et  percussio  sunt  inventae.  Non  ex  Franco- 
gallia  primum  hujus  artis  initium  petendum 
est,  sed  in  patria  nostra  ipsa  jam  ante  mul- 
tos annos  Auenbrugger  percussionem  pe- 
ctoris adhibuit,  sed  paucis  tantum  aut  nemine 
fere  imitatis,  fortasse  quia  Germanus  erat. 
Germani  enim,  quod  omnium  temporum  scri- 
ptores semper  queruntur,  aut  Gallomania  aut 
Anglomania  aut  alia  mania  ducti  ea  tantum 
laude  et  imitatione  digna  opinantur,  quae  aliis 
ex  terris  provenerunt.  Sic  via  progredientes, 
quam  Aueubrugger  muniverat,  Francogalli 
hanc  inventionem  eodem  modo  sibi  arrogarunt, 
quo  litothripsiam,  cujus  primam  ideam  Gruit- 
huisen  ediderat,  quamquam  Civi  ale  et  alii 
magis  eam  excolebant. 

Ex  quo  primum  Laennecius,  cujus  me- 
rita nullo  modo  detrectare  in  animo  est,  anno 
1816.  de  auscultatione  et  percussione  librum 
edidit,  perfecta  plane  revolutio  in  tota  mor- 
borum pectoris  diagnosi  facta  est;  et  quum 

anatomia  simul  pathologica  a Francogallis  et 
Anglis  praecipue  summo  cum  studio  exerce- 
retur, in  morbis  pectoris  diagnoscendis  jam 
ita  sumus  provecti,  ut  vix  in  aliis.  Nostris 
quoque  temporibus  haecce  studia  maximopere 
florere  et  amari,  in  honorem  hodiernae  medi- 
cinae fatendum  est;  et  si  res  porro  procedit, 
jam  nonnullos  post  annos  vix  medicus  inye- 
nietur,  qui  stethoscopum  non  sccum  habeat,  ut 
chirurgus  lanceolam.  Cur  de  aegophonia 
scribere  sim  conatus,  facile  inde  explicatur, 
quod  in' nosocomio  Caritatis  medico  - chirurgi 
officia  praestanti  magna  mihi  data  erat  occa~ 
sio,  permultos  ejus  morbi  casus  observandi, 
quibus  sjmptoma  modo  allatum  proprium  est. 
Inde  enim  ah  Januario  hujus  anni  constitutio 
aeris  semper  erat  rheumatica,  hiems  fere  nulla, 
ita  ut  ex  omnibus  inflammationibus  pleuri- 
tis rheumatica  esset  frequentissima.  Sed  al- 
tera est  causa,  quia  hoc  est  signum,  quod  a 
Laennecio  primum  inventum,  maximam  inve- 
nit fidem,  quum  noviora  experimenta  satis 
docuerint,  non  plane  ita  sese  id  habere, 
quale  Laennecius  proposuit.  Multa  no- 
vissimis temporibus  de  hac  re  sunt  dispu- 
tata et  mutata.  Quod  cuique  novae  inventioni 

accidere  solet,  etiam  auscultationi,  de  qua  nunc 
praecipue  erit  sermo,  accidit. 

Nonnulli  omissis  ceteris  signis  ad  astraJ 
eam  sustulerunt,  eundemque  in  errorem  inci- 
derunt, in  quem  nonnulli  veterum  inciderunt,, 
qui  ex  solo  pulsu  morbum  dignoscere  et  di-  i 
judicare  volebant.  Altera  pars  plane  eam  re- 
jicit et  despernit.  Sed 

medium  tenuere  beati, 
ut  in  qualibet  re  fieri  solet. 

Non  in  omnibus  casibus  auscultatio  pro- 
banda, non  in  omnibus  rejicienda  est,  modo» 
utilem  se  praebet,  modo  non.  Omne  initiuiui 
difficile,  lioc  praecipue  respiciendum  est,  sii 
auscultationem  quis  exercere  incipit.  Si  au- 
res habet  optimas  et  acutissimas,  tamen  au** 
dire  quasi  primum  discere  debet,  sicuti  ini 
ophthalmiatrice  tiro  primum  nihil  videt,  quiat 
videre  adhuc  non  didicit.  Sed  requiritur  hunc 
ad  finem  tum  longa  experientia  multorumque 
aegrorum  observatio,  tum  patientia  et  constan- 
tia, quae  ut  cuique  medico  propriae  sint,  mul- 
tum abest.  Ut  multi  omnia  recentiora  et  no- 
viora spernentes  iis  tantum  adhaerent,  quae 
consueta  sunt  et  more  et  a patribus  tradita, 

sic  auscultationem  respuunt,  quia  plane  eam 
ignorant  nec  unquam  exercuerunt. 

Itaque  ad  auscultationem  discendam  vix 
praxis  privata  sufficit,  quae  immo  saepius  eam 
impedit;  contra  praxis  nosocomialis  occasio- 
nem praebet  uberrimam,  et  plerique  ausculta- 
tionis sunt  inimici,  quibus  in  nosocomio  eam 
exercendi  nunquam  data  erat  ansa.  Etiam 
odium  et  invidia  saepius  inter  medicos  ipsos 
est  causa,  cur  auscultatio  despernatur,  et  ma- 
gis hoc  ex  fonte  quam  ex  intimo  animo  pro- 
ifecta  esse  videtur  dissertatiuncula  Rostani, 
quae  legitur  in:  Meissner’s  Encjclopaedie  der 
medicinischen  Wissenschaften  nach  dem  Dic- 
tionnaire  de  inedecine.  Qui,  etsi  ceterum  vir 
doctissimus  et  in  arte  medica  etiam  ingenio- 
sissimus et  celeberrimus,  tamen  auscultationem 
minimi  aestimat.  Ceterum  Parisiis  ut  vix  alio 
loco  gravissima  invidia  et  inimicitia  medicos 
adeo  meritorum  fama  praestantissimos  tor- 
quere videtur,  quod  nostris  adhuc  temporibus 
Dupuytrcn,  cujus  mores  non  ita  sunt  lau- 
dandi versus  Lisfrancium,  probavit.  Altera 
autem  ex  parte  auscultatio  nimii  pretii  existi- 
mabatur et  Laennecius  in  Germania  prae- 
li cipue  multos  habuit  discipulos,  qui  nimis  se- 

curi  vestigia  ejus  premebant  et  nimis  creduli 
et  coeci  quasi  omnia  pro  veris  habebant,  quae 
in  Laennecio  libro  scripta  sunt.  Jam  L. 
W.  Sachs  (Handbuch  des  natiirlichen  Sy- 
stems der  practischen  Medizin)  saepius  Laen- i 
liecium  errasse  demonstravit,  qui  errores! 
deinde  multos  in  libros  transierunt,  et  quoti- 
diana etiam  experientia  docet,  nonnulla  longe 
aliter  se  habere  ac  Laennecius  scripserit,, 
interdum  adeo  esse  contraria.  Sed  nullo  modo» 
hoc  Laennecio  objurgandum  est.  Fierii 
enim  non  potest,  ut  si  quis  primus  novumi 
campum  detegat  et  aperiat,  erroribus  non  ob- 
stringatur, quos  longior  tantum  exercitatio, 
experientia  et  comparatio  dissipare  possunt. 
Qui  vero  medici  nostris  temporibus  de  aus-  \ 
cultatione  non  solum  in  morbis  pectoris , sed 
etiam  in  morbis  chirurgicis  et  in  graviditate 
maxime  meriti  sunt,  hi  fere  sunt: 

Laennec,  traite  de  fauscultation  mediate  et 
des  maladies  des  poumons  et  du  coeur.  2 
Vol.  Paris  1820. 

Mart  in  et,  Manuel  de  clinique  ou  des  me- 
thodes  d‘expIoration  cn  medeciue  et  des 
signes  etc. 

Andral,  Betrachtungcn  uber  die  Krankheitcn 
der  Brust;  iibersetzt  voii  Du.  Balling. 

Bajlc,  recherches  sur  Ia  phthisie  pulnionaire. 
Paris  1820. 

Lorinser,  die  Lelire  von  den  Lungenkrank- 
heiten.  Berlin  1823. 

Piorrj,  du  procede  operatoire  a suivre  dans 
1‘exploration  des  organes  par  la  etc.  Paris 
1831. 

C o Ili  n , die  Untersuchung  der  Brust  zur  Er- 
kenntnifs  der  Brustkraukheiten,  ubersetzt  y. 
B ou rei.  Koln  1828. 

L ouis,  reclierches  anatomico  - pathologiques 
sur  la  phthisie.  Paris  1821. 

Hejfelder,  in  Rnsfs  Ilandbuch  der  Cliirur- 
gie  unter:  Auscultation. 

John  F orbes:  Original  cases  with  dissec- 
tions  and  observations  , illustrating  etc. 
London  1824. 

Stokcs:  Introduction  to  the  use  of  the  ste- 
tboseope  etc.  Edinburgh  1825. 

Williams,  Pathologie  und  Diagnose  der 
Krankheiten  der  Brust,  iiherselzt  v.  Velten. 
Bonn  1835. 

Scudainore,  .Observat,  ou  3Ir.  Laennec"s 
of  formiiig  etc.  London  1826. 


Neues  vollstiindiges  Handbuch  der  Atiskul- 
tation  «nd  Percussion  von  Raciborski, 
iibersctzt  von  D r.  Ilacker.  JLeipzig  1836. 
Philipp  in  Caspei^s  Wochenschrift  Nr.  5. 
1836. 

Rejnaud , journal  liebdomadaire  Nr.  65.  u. 
85.  1829.  u.  1830. 

Lejumeau  de  Kergaradec,  Memoire  sur 
Tauscultalion  applique  a 1’etude  de  la  gros- 
sesse.  Paris  1822.  Deutsch  Weimar  1822. 
Uls  amer,  Auskultation  bei  Schwangeren  in 
Harlcss  rlieinischen  Jahrbiicbern,  VII. 
Eand,  §.  50. 

II  aus,  die  Auskultation  in  Bezug  auf  die 
Scliwangerscliaft.  Wiirzburg  1823. 
Lisfranc,  Memoire  de  nouvelles  appli- 
cations  du  Stethoscope  de  Mr.  Laennec. 
Paris  1823. 

Ueber  neue  Anwendungen  des  Stetlioskops 
in  Reziebung  auf  die  Cbirurgie  von  Lis- 
frank.  Weimar  1824. 

Ueber  das  Stetlioskop  yon  Dr.  Ilofacker. 
Tiibingen  1826. 


Laennecius  pro  patliognomonico  pleu- 
ritidis  signo  Labet  aegoplioniam  quae  vocatur 

Nempe  iu  homine  pleiiriiitle  affecto , si  sletho- 
copuin  fortiter  in  pectus,  sed  aurem  leviter  ap- 
ponimus, loquente  aegro  vocem  audimus,  quae 
nunquam  per  tubum  penetrans  ut  pectoriioquia, 
tremula  est  et  caprae  mutitioni  simillima.  Sin 
vero  auris  nimis  fortis  apponitur,  multo  debi- 
liorem fieri  aegopboniam  et  pectoriloquiae  si- 
miliorem, ipse  fatetur  Laennecius.  Sed  ex 
hoc  ipso  Laennecii  dicto  satis  apparet,  non 
valde  constans  signum  esse  aegopboniam  et 
a fortuitis  et  multis  aliis  rebus  pendere,  quae 
facillime  eam  mutent  aut  plane  tollant.  Sed 
permultas  alias  adhuc  causas  ad  aegopboniam 
efficiendam  concurrere  debere,  quam  quas 
Laennecius  ipse  attulit,  ex  sequentibus  ap- 
parebit. 

De  causa  et  origine  Laennecius  haecce 
habet.  Nempe  oriri  eam  putat  ex  naturali  vo- 
cis resonantia  in  ramis  bronchialibus,  quae  per 
intermedium  humorem  tenuem  et  quasi  trernu- 
Jantem  penetret,  quae  facilius  nunc  auditur 
propter  compressionem  parenchymatis  pulmo- 
num, quod  solidius  nunc  sit  et  sonis  propagan- 
dis aptius.  Sed  Williams  aliter  quamquam 
simili  modo  rem  explicat,  etsi  Lacnnecium 
non  satis  accurate  intellexisse  videatur,  ut 
Philip p omnibus  de  iis  dicit,  qui  Lac u ne- 
ci i explicationem  vituperant.  Nempe  per  hu- 

inorem  exsudatum  pareuchjma  pulmonum  so- 
lidius fit  et  sono  propagando  accommodatius. 

Ita  strepitus  propagantur,  qui  ex  aere  et 
voce  bronchia  permeante  exoriuntur,  normali 
tamen  in  statu  non  audiuntur.  Sed  haec  re- 
spiratio bronchialis  et  bronchophonia,  prius- 
quam aures  nostras  attigerit,  per  stratum  il- 
lud inter  pleurae  laminas  exsudatum  permeent, 
et  ita  modificentur  neccsse  est.  Si  ad  cer- 
tum aliquem  gradum  pervenit  exsudatio,  su- 
surrus respiratorius  in  respirationem  bronchia- 
lem transit.  Hoc  etiam  gradu  egresso,  bron- 
chia ipsa  premuntur,  quamobrem  respiratio 
bronchialis  debilior  paullatim  evadens,  denique 
plane  tollitur.  Sin  igitur  stratum  illud  exsu- 
datum tenue  est  nec  valde  crassum,  broncho- 
phonia per  id  penetrat,  sed  humorem  illum 
vibrans  ipsa  simul  modificetur  necese  est  et 
acuta  sit  et  tremulans,  quasi  ex  superficie  pul- 
monum proficiscatur.  Vox  nunc  non  auditur 
quasi  ex  ore  proficiscens,  sed  similis  est  ca- 
prae aut  agni  mutitioni  (Bloken).  Etiam 
Laennecius  per  compressionem  parenchy- 
matis pulmonum  aegophoniam  effici  putat;  sed 
rem  se  ita  non  habere  et  aegophoniam  nihil 
esse  nisi  bronchophoniam  per  tenue  humoris 
stratum  modificatam,  Rejnaud  primus  osten- 
dit. Etenim  si  quis  aegrotus  ita  se  pronat, 

ut  pulmo  posterioris  pectoris  parietes  attingat, 
aegopliouia,  quae  in  regione  subscapulari  au- 
clitui*  ?/  statim  in  bronchopboniam  mutatur. 
Laennecius  aliquo  gradu  hunc  vocem  imi- 
tari conatus  est,  vesica  tenuis  humoris  plena 
in  juvenis  alicujus  pectus  eo  loco  apposita, 
ubi  in  statu  normali  bronchophonia  audieba- 
tur. Novissimis  temporibus  Bouillaud  si- 
militudinem existimans  inter  aegophoniam  et 
bronchopboniam,  aegophoniam  pro  signo  pa- 
thognomonico  pleuroperipneumoniae  propo- 
suit. Ceterum  ipse  Laennecius  fatetur, 
difficillimum  saepe  esse,  aegophoniam  a bron- 
chophonia distinguere,  praecipue  quum  utri- 
que saepe  eadem  sit  sedes  in  regione  radicis 
pulmonum,  in  secunda  et  dextra  vertebra  dor- 
sali, inter  medullam  spinalem  et  interiorem 
scapulae  marginem,  nec  in  omnibus  pleuriti- 
cis aegophonia  nec  in  omnibus  pneumoniticis 
bronchophonia  auditur. 

Haec  de  origine  aegophoniae. 

Quaeritur  nunc  an  omni  aut  certo  tantum 
pleuritidis  stadio  aegophonia  audiatur.  In  iis 
pleuritidis  casibus,  quos  Laennecius  inde 
ab  initio  usque  ad  finem  morbi  observavit, 
secundo  demum  vel  tertio  et  quarto  die  inve- 
nit aegophoniam,  et  nunquam  antequam  re- 
spiratio plane  insensibilis  et  sonus  percussio- 

tiis  obtusior  factus  erat.  In  universum  hoc 
confirmant  plurimi  scriptores  et  nostra  quo- 
que experientia,  vix  .ante  tertium  morbi  diem 
aegophoniam  iu  pleuritide  acuta  audiri  posse, 
iu  chronica  tamen  plus  adhuc  temporis  opus 
esse  inde  ab  initio  morbi,  nemini  iterum  est 
dubium.  Primo  pleuritidis  et  acutae  et  chro- 
nicae initio  aegophonia  eam  ob  causam  non 
auditur,  quia  exsudat  io  adhuc  non  est  facta  * 
in  seriore  pleuritidis  stadio  non  auditur,  quia 
tum  exsudatio  aut  minor  aut  major  facta  esse 
debet.  Si  minor  sit,  causa  aegophoniae  tol- 
litur, igitur  etiam  effectus  causae,  aegophonia; 
si  major  sit  exsudatio,  bronchia  ita  compri- 
muntur, ut  aegophonia  evanescat.  fVenipe  ex 
tribus  conditionibus,  quas  ad  aegophoniam 
efficiendam  necessarias  habet  W i 1 1 i a m s,  etiam 
ea  est,  quae  Laeti  necio  quoque  probatur, 
ne  nimia  sit  copia  humoris  inter  laminas  ex^ 
sudati,  sed  modica  tantum  et  ipse  teimis.  Haec 
etiam  est  causa  cur  in  pleuritidibus  acutissi- 
mis aegophonia  non  audiatur,  quia  in  hisce 
tam  celeriter  et  rapide  fit  exsudatio,  ut  per 
nonnullum  tantum  temporis  spatium  exsudati 
humoris  copia  existat  modica  et  apta  ad  ae- 
gophoniam efficiendam,  citissime  autem  deinde 
augeatur.  Laen  ne  cius  ipse  affirmat,  ratio- 
nem quandam  interesse  inter  resorptionem 

exsudati  humoris  et  aegophoniam , et  hancce 
eo  obscuriorem  et  deinde  plane  nullam  fieri, 
quo  magis  resorbetur  exsudatum.  Sic  in  casu 
aliquo,  in  quo  operationem  empyematis  insti- 
tuit L a e n n e c i u s , aegophonia  antea  non  au- 
dita, percipi  poterat,  postquam  sat  magna  co- 
pia exsudati  effluxit.  Nonnullis  in  casibus 
per  duos  ad  tres  dies  aegophoniam  percipere 
potuit  Laennecius,  quibus  praeterlapsis  en 
evanuit.  In  chronica  pleuritide  plures  per 
menses  eam  durare  vidit  L a e n n e ei  us  majore 
vel  minore  cum  claritate,  quae  a mutationibus 
exsudati  variis  pendebat.  Nec  minus  recte 
judicat  Laennecius,  extravasatum  si  nimium 
sit  et  praecipue  tain  copiosum,  ut  pectoris 
spatium  amplificetur,  aegophoniam  non  adesse. 
Neque  etiam  eam  invenit  in  inveteratis  eui- 
pyematibus,  in  quibus  pulmo  ad  mediastinum 
usque  repulsus  quasi  erat.  Secundum  haecce 
in  quavis  pleuritide  tempus  aliquod  existere 
debet,  in  quo  omnes  ad  aegophoniam  efficien- 
dam conditiones  adsunt,  et  prout  celerius  aut 
tardius  decurrit  morbus,  etiam  longius  aut  bre- 
vius bocce  temporis  spatium  esse  debet.  Sed 
Andral  casus  vidit,  in  quibus,  etsi  maxima 
aderat  copia  exsudati  humoris  ct  pulmones 
vehementer  comprimebatur,  tamen  sonus  au- 
diebatur, simillimus  aegophoniae  vel  variis 

ejus  modificationibus,  de  quibus  infra  non- 
nulla. Secundum  liasce  observationes  aego- 
phoniam  nullo  modo  pro  signo  pathognomo- 
nico  habendam  putat  Andral,  quippe  quae 
in  hepatisatione  etiam  pulmonum  saepe  au- 
diatur et  secundum  noviores  etiam  in  pleuro- 
pneuuionia,  de  qua  re  quid  sentiat  Bouil- 
laud.  nonnulla  infra  sequentur. 

De  extensione  aegophoniae  haec  notanda 
erunt.  Aegophonia  et  bronchophonia  secun- 
dum Laennecium  non  ut  pectoriloquia  cir- 
cumscripto aliquo  loco,  sed  majore  in  inten- 
sione auditur  et  praecipue  iis  in  locis,  quos 
saepissime  exsudatum  occupare  solet,  quales 
sunt  loci  inter  medullam  spinalem  et  interio- 
res scapulae  margines,  regio  inferioris  scapu- 
lae anguli  et  laterales  pectoris  partes,  quas 
cingit  linea  circiter  tres  pollices  lata,  quae 
media  a scapula  ad  mammam  usque  conti- 
nuatur. Aegophoniam  mutari , si  corporis 
situm  mutat  aeger,  jam  supra  commemoratum 
est.  Williams  aegophoniam  interdum  utro- 
que pectoris  latere  audivit,  si  haud  magna  seri 
copia  erat  collecta.  Sed  haec  universalis,  si 
ita  dicere  licet,  aegophonia  vix  longius  du- 
rare potest,  hoc  exceptu  casu,  in  quo  per  ad- 
haesiones jam  inveteratas  pulmones  aliquantu- 
lum distenti  tenentur  a pleura  costali  neque 

vehementer  ita  comprimi  possunt.  Omnino 
tales  adhaesiones  inter  pleurae  laminas  vario 
modo  aegophoniam  plane  tollere,  aut  mutare, 
Laennecius  jam  dixit  et  Williams,  qui 
pleuritide  circumscripta,  quae  non  ita  rara  est, 
etiam  aegophoniam  circumscriptam  audivisse 
sibi  videtur.  Saepissime  talis  pleuritis  cir- 
cumscripta in  phthisicis  occurrit,  partim  ex 
tuberculis,  partim  ex  vomicis  in  pleuram  erum- 
pentibus oriunda.  Multo  certius  pleuriticae 
cxsudationis  signum  est,  quod  Rejnaud  (1. 
c.)  yocat  bruit  du  frottement  adscendant  et 
descendant,  Geriiusch  der  auf-  und  absteigen- 
dcn  Reibung,  et  de  quo  in  sequente  historia 
morbi  nonnulla  oblata  sunt.  Rejnaud  per 
plura  experimenta  priinus  demonstrasse  sibi 
videtur  (quod  tamen  plura  jam  ante  decennia 
Rudo  Iphi  et  Flormann  probarunt  et  Ru- 
do Iphi  in  scholis  suis  docuit)  in  normali 
statu  pulmones  inter  respirationem  descen* 
dere  et  adscenderc  et  ita  pectoris  parietes  teri. 
Secundum  Rejnaud  nonnullis  in  casibus,  in 
quibus  duae  pleurae  laminae  sese  attingentes 
inaequales  sunt  et  asperae  et  variis  partibus  du- 
rioribus obsitae,  in  loco  liocce  auscultantes 
strepitum  audimus,  qui  efficitur  per  illum  pul- 
monum adscensuni  et  descensum.  Simillimum 
esse  dicit  Rejnaud  strepitui,  quem  prodit 

pannus  auri  oppositus , super  quem  pollicem 
tendimus.  Fx  illo  (empore  W e lier,  Par- 
win  et  Hebraj  Rejnaudi  dicta  confirma- 
verunt et  A n d r a 1 quoque  eum  eo  facit.  Prae- 
cipue attentione  dignus  videtur  casus  unus 
apud  I)r.  Hebraj,  in  quo  in  pleura  peri- 
cardium attingente  locus  aliquis  circumscriptus, 
strepitum  illum  efficiebat.  Ad  strepitum  liuncce 
in  plcuritide  audiendum  Revnaud  stethosco- 
pum  inter  vertebras  et  scapulae  marginem  ap- 
ponendum jubet,  postquam  aeger  ad  ventrem 
incubuit,  (Ceterum  neque  Louis  neque 
Piorry,  accuratissimi  alioquin  observatores, 
hucusque  frustra  hunc  strepitum  audire  sese 
conatos  esse  fatentur.  In  sequenti  morbi  casu 
strepitus  hicce  admodum  erat,  manifestus,  quam 
ob  rem  eum  communicare  aptius  visum  est. — 
Martinus  Heber,  scriniarius,  octodecim  an- 
nos natus,  habitu  scrophnloso  nec  satis  robu- 
sta constitutione  pnrvaque  statura,  die  lunae, 
primo  Februarii  die  primum  aegrotare  ince- 
pit, postquam  pridie  optime  adhuc  valuit. 
Causam  aliquam  occasionalem  vix  afferre  pot- 
erat. Ilio  die  horis  matutinis  spirandi  diffi- 
cultate correptus  est  et  frigore  satis  vehe- 
menti, quod  calor  et  sudor  nocturnus  insecuti 
sunt  et  sitis  et  tussis  sicca  et  dolores  pun- 
gentes in  toto  anteriore  sinistro  pectoris  Ia- 

tere.  Die  Martis  talia  incrementa  cepit  mor- 
bus. ut  venaesectio  in  urbe  institueretur  et 
interne  simul  laxantia  frigida  adbiberentur. 
Die  sexto  Februarii,  quum  aeger  reciperetur, 
respiratio  ejus  erat  difficillima  et  brevis,  in 
qua  praecipue  latus  sinistrum  pectoris  nihil 
extendebatur.  In  eo  praecipue  dolores  pun- 
gentes sedem  habebant,  qui  etiam  extrorsum 
aliquid  pergentes  per  altam  inspirationem  ma- 
ximopere  augebantur.  Neque  tamen  alta  in- 
spiratio tussin  ciebat.  Pulsus  erat  frequens 
(100  in  minut.),  magnus  aliquid  vacuus,  mol- 
lis, tamen  aliquid  fortis,  cutis  calida  et  sicca, 
lingua  muco  albido  modice  obducta  et  hu- 
mida.  Percussio  in  toto  pectoris  latere  sini- 
stro sonum  edidit  multo  obscuriorem  et  plane 
diversum  a sono  lateris  dextri;  nec  minus  dis- 
similis erat  effectus  auscultationis.  In  toto 
enim  latere  sinistro  desiderabatur  susurrus 
respiratorius,  neque  tamen  alius  susurrus  au- 
diebatur. Sputa  tantum  perpauca  et  mucosa 
aeger  ejiciebat.  Primo  morbi  tempore  ple- 
rumque in  latus  dextrum  incubuit  aeger. 
Praescriptum  est  ei'  Decoct.  Alth.  cum  liq. 
Amnion,  acetici  et  solut.  liquirit.,  quam  me- 
dicinam ad  nonum  Februarii  diem  sumere 
pergebat.  Postquam  noctem  non  ita  male 
transegit  et  alvum  sexies  dejecit,  die  septimo 

Februarii  hora  undecima  antemeridiana  satis 
vehemens  intrabat  exacerbatio,  quae  tamen 
post  horam  tertiam  postmeridianam  jam  finita 
erat.  Dolores  valde  jam  imminuti  praecipue 
tantum  superiorem  pectoris  sinistri  partem 
tenebant.  Sputa  semper  adhuc  perpauca,  mu- 
cosa et  nunc  nonnullis  tenuibus  striis  sangui- 
neis permixta,  urina  modice  rubra  et  vix  in- 
flammatoria. Alta  inspiratio  non  tussin  exci- 
tabat. Auscultationis  et  percussionis  signa 
eadem.  Tamen  die  octavo  Februarii  multa 
mutata  inveniebantur.  Susurrus  quidem  re- 
spiratorius semper  adhuc  in  sinistro  pectoris 
latere  deficiebat,  sed  loco  ejus  soni  audiebatur 
susurrus  quidam  proprius,  qui  vix  apta  voce 
designari  possit  et  proxime  accedere  videba- 
tur ad  modificationem  aliquam,  et  mitiorem 
gradum  susurrus,  qui  vocari  solet  Knarren 
vel  Quarren,  et  quem  tiro  auscultationis  non 
multum  peritus  facile  pro  rhoncho  crepitante 
declarasset.  Sed  inulto  fortior  fuit,  quam 
rhonchus  crepitans,  qui  subtilior  esse  solet. 
Praeterea  pneumonia,  in  qua  totum  latus  sini- 
strum pectoris  inflammatum  esset,  certe  multo 
aliam  imaginem  praebuisset.  Sed  aeger  ni- 
mis quietus  jacebat  et  respiratio  parum  tan- 
tum turbata,  pulsus  fere  normali  frequentia, 
urina  nihil  rubra,  etiam  tussis  rarissima  ne- 

que  in  alta  inspiratione  oriunda.  Itaque  ex 
omnibus  pneumoniae  signis  sputa  tantum 
cruenta  aderant,  quae  tamen  etiam  a pleuri- 
tide  non  semper  abhorrere  res  est  notissima. 
Itaque  totus  morbi  decursus  et  tota  ejus  hi- 
storia in  exsudationem  morbum  exiisse  et  inde 
strepitum  illum  exortum  esse  declarant.  Etiam 
ceteris  in  casibus  pleuritidis,  in  quibus  exi- 
tum in  exsudationem  factam  esse  omnia  signa 
testabantur,  nunquam  Laennecii  aegopho- 
niam  audiebamus,  potius  susurrum  illum,  quem 
vocarem  Exsudationsgerliusch,  et  qui  nihil 
aliud  nunc  mihi  esse  videtur,  quam  Rejn au- 
dii bruit  du  frottement  ascendant  et  descen- 
dant. Rejnaud  quidem  ad  hunc  strepitum 
efficiendum  opus  esse  contendit  superficies 
asperas  laminarum  pleurae  sese  attingentium. 
Sed  dubito,  an  res  ita  se  habeat.  Piorrj, 
qui  huncce  strepitum  nunquam  adhuc  audivisse 
videtur,  suspicatur  huncce  strepitum  jam  in 
normali  pleurae  statu  audiri  et  mihi  quoque, 
si  sententiam  proferre  licet,  etiam  tum  hic 
strepitus  effici  posse  videtur,  si  per  solam 
extensionem  et  collapsum  pulmonum  materia 
exsudata  descendens  et  adscendens  inter  pleu- 
rae laminas  premitur,  etiamsi  pleurae  laminae 
non  sint  asperae  et  villis  obductae.  Ex  com- 
municatione bronchiali  cum  cavo  pleurae,  per 

quam  tunc  aer  iu  liocce  intraret,  strepitus 
liicce  non  explicari  potest,  cuin  in  omnibus 
fere  pleuritidis  exsudativae  casibus  adsit,  ta- 
lis autem  bronchiorum  cum  cavo  pleurae  com- 
municatio rarior  sit,  etiain  tum  in  casu  no- 
stro sjmptomata  plurima,  tussis,  sputa  longe 
aliter  sese  habuissent.  Sed  aliam  equidem 
explicationem  hujus  susurrus  mihi  excogitavi, 
quae  etiam  analogia  confirmatur.  Ut  enim 
aegophonia  nihil  est  nisi  vox  per  interme- 
dium aliquem  humorem  modificata,  in  quem 
aer  inspiratus  non  intrat,  cur  non  eodem 
modo  susurrus  respiratorius,  qui  eodem  modo 
uti  aegophonia  per  parietes  pectoris  auditur, 
per  intermedium  humorem  ita  modificari  pos- 
sit, ut  susurrus  ille  supra  allatus  exoriatur? 
Eodem  modo  ut  aegophonia  vox  est  per  hu- 
morem intermedium  modificata,  eodem  modo 
susurrus  hicce  exsudationis  nihil  est,  nisi  su- 
surrus respiratorius  per  humorem  interme- 
dium modificatus  , et  eadem  causa  , quae 
loquente  aegro  aegophoniam  efficit  tacente 
eo  et  quiete  respirante  susurrum  illuni  ex- 
sudationis oriri  debere,  luce  clarius  esse 
mihi  videtur.  in  utroque  enim  casu  aer 
causa  est  modificationis,  per  quem  et  in  sola 
inspiratione  et  in  loquendo  humor  intermedius 
vibratur. 

Sed  alia  adhuc  exstat  hujus  strepitus  ex- 
plicatio, cui  favere  videtur  Williams.  Sunt 
enim  pathologi,  qui,  ut  in  aliis  morbis  sic 
etiam  initio  pleuritidis  secretionem  pleurae 
eminui  credant,  quo  facto  utrasque  ejus  lami- 
nas, siccas  et  solito  humore  carentes,  sese  te- 
rere et  ita  strepitum  efficere  verisimile  sit. 
Sed  vix  huic  sententiae  accedendum  videtur. 

Primum  enim  strepitus  hicce  non  solum 
initio  sed  etiam  seriore  morbi  decursu  audi- 
tur. Deinde  etiam  intelligi  non  potest,  cur 
oppressio  pectoris  sit  tanta  et  latus  affectum 
minus  extendatur,  nisi  in  humore  aliquo  ef- 
fuso causam  horum  sjmptomatum  quaerimus. 
Denique  analogia  huic  sententiae  occurrere 
videtur,  quam  in  tunicis  quidem  miicosis  talis 
secretionis  imminutio  fieri  soleat,  in  tunicis 
autem  serosis  eam  occurrere  nullum  adhuc 
exstet  exemplum,  immo  tunicas  serosas  multo 
plus  quam  omnes  alias  ad  exsudationcs  sive 
liquidas  sive  solidas  proclives  esse,  neminem 
fugiat. 

De  qualitate  soni  ipsius,  qui  vocatur  ae- 
gophonia,  Laennecius  ipse  non  satis  certa 
habet.  Plerumque  quidem  caprae  sono  simil- 
limum esse  dicit,  unde  originem  duxit  nomen; 
attamen  plures  varietates  ipse  statuit,  quas 
sonis  comparat,  qui  efficiuntur  per  nummum 

aliquem  inter  cientes  et  labia  hominis  Ioquen- 
tis  positum,  aut  cum  loquela  nasali  policinelli. 
Sed  secundum  Andral  multo  plures  adhuc 
observantur  varietates  et  aegophonia  inodo 
illum  sonum  exhibet,  quem  tubae  pueriles 
edunt,  modo  nihil  aliud  est,  nisi  fortior  reso- 
nantia vocis  in  latere  affecto,  quam  in  sano. 
Saepe  variae  aegophoniae  modificationes  per 
aliquod  tantum  tempus  percipiuntur,  aut  si 
certa  quaedam  vocabula  eloquitur  aeger.  Sic 
Andral  aegrum  vidit,  in  quo  tam  tantum  ae- 
gophonia  audiebatur,  si  vocabulum : oui  dice- 
bat. Apparere  inde  contendit  Au dral,  hasce 
permultas  varietates  vocis  resonantis  falsis 
saepe  niti  observationibus,  et  fortasse  statum 
saepe  sanum  pro  abnormi  habitum  fuisse.  Ita- 
que ad  errores  vitandos  semper,  priusquam 
de  aegophonia  certa  quaedam  eloqui  conemur, 
vocem  etiam  lateris  alterius  resonantem  com- 
parare necesse  erit.  Saepe  quum  aegopho- 
nia in  aliquo  loco  adesse  credebatur,  error 
apparuit,  vi  auris  lateri  opposito  admovebatur. 
Respectu  conditionum,  quae  ad  aegophoniam 
efficiendam  requiruntur,  Williams  tres  ha- 
bet conditiones: 

1)  Condensationem  quandara  parenchyma- 
tis pulmonum. 

2)  Praesentiam  tenuis  strati  humoris  inter 
pulmonem  et  thoracis  parietes. 

3)  Talem  inter  humoris  copiam  et  vocis 
intensitatem  et  fortitudinem  rationem,  ut  per 
hancce  humor  vibrari  possit.  Hoc  satis  indo 
elucet,  quod  nonnulli  vocis  articuli  aegopho- 
niam  efficiunt,  nonnulli  vero  non. 

Si  denique  complecti  licet,,  quid  de  aego- 
phonia,  ut  signo  pathognomonico , in  univer- 
sum sit  sentiendum  opponere  non  ineptum  vi- 
deatur, quae  Philipp  hac  de  re  habet.  Ae- 
gophonia,  inquit,  signum  est  rarum  et  ambi- 
guum. Permultis  in  casibus  exsudationem 
pleuriticarum,  quas  Louis,  Chomel,  An- 
dral,  Piorrj  et  Rejnaud  Parisiis  obser- 
varunt, rarissime  tantum  invenerunt.  Imino 
potius  Rejnaud  Parisiis  et  Philipp  Bero- 
lini  plures  pneumoniae  evidentissimae  viderunt 
casus,  in  quibus  aegophonia  clarissime  audie- 
batur, ita  ut  Philipp  Rejnaud  i i sententiam 
probare  videatur,  aegophoniam  in  pleuropneu- 
monia  tantum  inveniri.  Aegophonia  igitur 
nullo  modo  pro  signo  pathognomonico  et  in 
omni  pleuritide  obvio  haberi  potest,  quam  jam 
in  dissertatione  sua  thesin  statuerat  collega 
doctissimus  Lange. 

1)  quia  tot  ejus  sunt  varietates  et  tanta 
ejus  cum  bronchophonia  similitudo,  ut  satis 

accurate  inter  eas  rarissime  tantuiu  distingui 
possit. 

2)  quia  etiam  in  pleuropneumonia  et  he- 
patisatione  pulmonum  aegophoniam  adesse 
novior  docuit  experientia. 

3)  quia  non  omni  plcuritidis  stadio  auditur. 

4)  quia  per  breve  tantum  temporis  spa- 
tium auditur. 

5)  quia  illae  a Williams  supra  allatae 
conditiones,  sub  quibus  tantum  aegophonia 
fieri  potest,  rarissime  tantum  inter  se  con- 
junctae inveniuntur. 

6)  quia  signum  est,  quod  etiamsi  interdum  i 
aliquod  per  tempus  adsit,  multo  saepius  tamen: 
aut  mutatur  aut  plane  tollitur. 

7)  quia  nonnullis  in  hominibus  et  nonnul- 
lis praecipue  in  locis,  ubi  majores  broncho- 
rum rami  collocati  sunt,  etiam  naturalis  vocis 
resonantia  simili  modo  se  habet;  sicuti  etiami 
pectoriloquiam  sanis  adeo  in  hominibus,  prae- 
cipue Italis,  quorum  loquela  sonora  est,  clan- 
gosain  interdum  occurrere  experti  sumus. 

8)  quia  plura  tantum  alia  signa  si  con- 
currunt, diagnosticam  vim  habere  potest  aego- 
phonia. 

9)  quia  Coli  in  casum  affert,  in  quo  ae- 
gophonia  clarissime  audiebatur,  neque  tamen 
sectio  cadaveris  pleuritidem  manifestavit. 


/ 

y i t a. 

ligo  Franciscus  Allendorff  Tangermundae  Palac- 
omarchiae  oppido  die  XVIII.  m.  Martii  ann.  MDCCCX1 
patre  optimo  Gottlobio  Allendorff,  quem  abhinc 
anno  mortuum  valde  lugeo,  matre  e gente  15  au  er  na- 
tus, Christianae  religioni  secundum  Lutheri  formulas  ad- 
dictus sum.  Primis  lit erarum  elementis  imbutus  ab 
anno  aetatis  duodecimo  primum  gymnasium  Soltquellense, 
postea  per  sex  annos  gymnasium  Stendaliense,  quorum 
illud  tum  dirigente  Danneil,  professore  regio,  hoc 
directore  clementissimo  et  liberalissimo  Haache  florebat, 
usque  ad  annum  MDCCCXXXI.  frequentavi. 

Testimonio  maturitatis  instructus  Berolini  inter  ci- 
/Vcs  Instituti  medico -chirurgici  Friderico-Guilelmiani 
receptus  sum  ibique  quafuor  annos  moratus  liasce  ad 
studium  medicinae  et  chirurgiae  pertinentes  audivi  prae- 
lectiones: Cei.  Wolff  sen.  de  hodegetiee,  logice  et 


psychologia;  Ill.Link  dc  historia  naturali,  botanico  et 
toxjcologia;  Cei.  Turtc  dc  physice,  chemia  et  pliarina- 
eia;  Beat.  Ilermbstaedt  dc  chemia  et  pliunnacia; 
Beat.  Rudo lplii  dc  ostcologia,  anatomia  universa,  ana- 
tomia  loetus  humani  ct  organorum  sensuum,  de  me- 
thodologia  medicinae  atque  encyclopaedia , de  physio- 
logia; 111.  Schlemm  dc  splanchnologia  et  syndesmolo- 
gia.  In  arte  cadavera  rite  dissecandi  111.  Schlemm 
me  instituit.  Legentes  praeterea  audivi:  Cei.  Eck  de 

physiologia  ct  generali  et  speciali;  111.  F r.  Ilufeland 
dc  patliologia  generali,  semiotice,  therapia  tam  generali 
quam  speciali ; 111.  II  o r n de  patliologia  speciali  et  dc 
morbis  syphiliticis  et  psychicis;  111.  Osann  dc  materia 
medica  et  de  auxilio  hominibus  in  repentinis  vitae  pe- 
riculis praestando;  Cei.  C asper  dc  arte  formulas  me- 
dicas concinnandi  ct  dc  medicina  forensi;  111.  Klugc 
de  arte  fascias  rite  applicandi,  de  arto  obstetricia,  de 
chirurgia  generali,  de  ossium  fracturis  et  luxationibus, 
de  akiurgia;  111.  Juengken  dc  akiurgia,  de  chirurgia 
speciali  ct  de  ophthalmiatrice;  111.  II  eck  er  de  Celsi  li- 
bris atque  Burscrii  institutionibus;  Cei.  Froriep  de 
anatomia  chirurgica.  Exercitationibus  clinicis  et  medi- 
cis et  chirurgicis  ct  obstetriciis  et  ophthalmiatricis  ct  mc- 
dico-forensibus  interfui  111.  et  Cei.  virorum  Bartcls, 
YVolff  jun. , Barez,  Rusi,  Dicffcnbach,  dc 
Gracfe,  Kluge,  Juengken  ctWagncr.  Ex  re  ve- 
terinaria scholas  audivi  Cei.  Curlt  de  zootomia;  Coi. 


lVfcklcbcn  de  epizobtiis;  Beat.  Na  ani  an  n de  equo- 
rum forma  externa  et  habitu  et  clinicum  frequentavi  ve- 
terinarium Cei.  Hcrtivig.  Omnibus  liisce  viris  doctis- 
simis et  humanissimis  intimo  ex  animo  gratias  agere, 
dulce  mihi  est  et  debitum.  Studio  quadriennii  trans- 
acto, ex  initio  mensis  Octobris  anni  praeterlapsi  in 
nosocomio  Caritatis  officio  medico  - chirurgi  inferioris 
fungor.  Restat  nunc,  ut  tentaminibus  et  philosophico  et 
medico  nec  non  examine  rigoroso  absolutis,  dissertatione 
et  thesibus  palam  defensis,  summi  in  medicina  et  chirurgia 
honores  in  me  conferantur,  quod  fore  non  est  quod  du- 
bitem. 


\ 


T H E S E S. 

1.  Pulsu»  frcquentissimus  non  signum  pathognoiflonicum 
pericarditis. 

2.  Angina  membranacea  et  laryngitis  idem  morbus. 

3.  Phthisis  pulmonalis  nullo  modo  sanabilis. 

4.  Asthma  humidum  non  morbus  sed  symptoma. 

5.  Gonorrhoea  per  coitum  impurum  orta  non  est  syphi- 
litica. 

6.  Encephalitis  et  meningitis  vix  inter  se  distinguendae. 


